ՀԻՄՆԱՎՈՐՈՒՄ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ  ԿԱՌԱՎԱՐՈՒԹՅԱՆ 2004 ԹՎԱԿԱՆԻ ՀՈԿՏԵՄԲԵՐԻ 7-Ի N 1616-Ն ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ  ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

1. Հիմք ընդունելով 2021 թվականի հուլիսի 21-ին ներդրումային ծրագրերի վերաբերյալ Հայաստանի Հանրապետության վարչապետի պաշտոնակատարի մոտ տեղի ունեցած խորհրդակցության ժամանակ Հայաստանի Հանրապետության Գիտությունների ազգային ակադեմիայի հնագիտության և ազգագրության ինստիտուտ պետական ոչ առևտրային կազմակերպության 2020 թվականի դեկտեմբերի 21-ի հ. 2470-265 եզրակացությունը «ԱԲՈՒ ՀԱՅԱԹ» ջրանցքի Ազատության պողոտայի և Կարապետ Ոլնեցի փողոցների միջև հատվածի խորհրդային տարիներին իրականացված բետոնացման աշխատանքների հետևանքով փոփոխության ենթարկվելու և պատմամշակութային արժեքը կորցնելու մասին, ԿԳՄՍ նախարարության փորձագիտական հանձնաժողովի 2021 թվականի հուլիսի 22-ի N 4-րդ նիստի որոշումը, ինչպես նաև ներդրողի պատրաստակամությունը ջրանցքը պահպանելու և կառուցապատման տակ ընկած հատվածի պահպանման իր առաջարկ ներկայացրելու հավաստիացումը՝ անհրաժեշտություն է առաջացել փոփոխություն կատարելու Հայաստանի Հանրապետության կառավարության 2004 թվականի հոկտեմբերի 7-ի «Հայաuտանի Հանրապետության Երևան քաղաքի պատմության և մշակույթի անշարժ հուշարձանների պետական ցուցակը հաuտատելու մաuին» N 1616-Ն որոշմամբ հաստատված Երևան քաղաքի պատմության և մշակույթի անշարժ հուշարձանների պետական ցուցակում` համապատասխան լրացում կատարելով «1.5 Էրեբունի թաղ» բաժնի 18-րդ կետի (ՋՐԱՆՑՔ՝ ԱԲՈՒՀԱՅԱԹ) «Ծանոթագրություն» սյունակում` «Վրկռ`» բառից առաջ լրացնելով «հուշարձանի ուղեգծի  Ազատության պողոտայից Կարապետ Ուլնեցի փողոցի հատվածը վերակառուցումների հետևանքով կորցրել է պատմամշակութային արժեքը և օրենսդրությամբ սահմանված դրույթներով պետական պահպանության ենթակա մաս չի կազմում» բառերով: 
Միաժամանակ, քննարկման ժամանակ որոշվել է, որ ջրանցքի պահպանման համար ԿԳՄՍ նախարարությունը ներդրողին 10-օրյա ժամկետում կտրամադրի համապատասխան առաջադրանք` հստակեցնելով ջրանցքի պահպանության ուղղությամբ աշխատանքների իրականացման միջոցառումները:

